Joulukuun ruokahaaste: tyrni | Chocochili
1.12.2010 / 21 kommenttia / Yleistä ruokahöpinää
Marraskuun ruokahaasteen voitto rapsahti tähän osoitteeseen granaattiomenacouscousin ansiosta. Kiitos äänestäneille! Voittajana saan kunnian järjestää joulukuun ruokahaasteen, jonka aiheena on tällä kertaa tyrni.
Joulukuun ruokahaaste palvelee tällä kertaa omia tarpeitani, sillä kuten aikasemminkin kerroin, olen kipeästi uusien tyrnireseptien tarpeessa! Resepti saa olla suolaista, makeaa tai juotavaa ja mainiosti käyvät myös jouluiset reseptit. Ehkä teillä syödään tänä jouluna seitankinkkua tyrnikastikkeella tai juodaan tyrniglögiä?
Reseptiin voi käyttää tyrniä niin marjoina kuin erilaisina jalosteina, pääasia, että haasteruoassa tai -juomassa on tyrniä jossain muodossa.
Joulukuun 2010 ruokahaasteen säännöt
Joulukuun 2010 ruokahaasteeseen voivat osallistua kaikki blogia pitävät henkilöt (blogin ei siis tarvitse olla ruokablogi). Jos haasteruoan resepti ei ole osallistujan oma, on postauksessa kohteliasta ilmoittaa ohjeen alkuperä.
Haasteruoka tulee kokata ja blogata 2.-23.12.2010 välisenä aikana. Haasteen aiheena on käyttää tyrniä jossain muodossa ruokaan/juomaan/jälkiruokaan. Haasteeseen osallistutaan ilmoittamalla haastepostauksen osoite tai tekemällä postauksesta linkki (ohje) tämän tekstin kommenttiosioon.
Haasteeseen ilmoittautuminen päättyy torstaina 23.12.2010 klo 23:59, jolloin haastepostausten osoitteiden on oltava tiedossani. Osallistuessasi annat luvan myös kyseisen linkin takaa mahdollisesti löytyvien kuvien käyttöön haasteruokien yhteenvetopostauksessa ja siihen, että kuvien kokoa saa muuttaa äänestysbloggauksessa. Luonnollisesti suostut myös keksimään ja järjestämään seuraavan ruokahaasteen, mikäli voitat haasteen!
Haasteeseen määräaikaan mennessä ilmoitetut postaukset julkistetaan perjantaina 24.12.2010, jolloin alkaa myös äänestys. Äänestystapa ilmoitetaan haastepostausten julkistamisen yhteydessä. Kuka tahansa (paitsi minä) saa äänestää.
Äänestysaika päättyy torstaina 30.12.2010 klo 23:59. Jos äänestyksen päättyessä useammalla postauksella on yhtä paljon ääniä, arvotaan voittaja näiden postausten joukosta. Marraskuun ruokahaasteen voittaja julkistetaan perjantaina 31.12.2010.
Tammikuun 2011 ruokahaaste
Joulukuun 2010 ruokahaasteen voittaja järjestää tammikuun 2011 ruokahaasteen. Aiheen valinta, säännöt ja aikataulu ovat hänen päätettävissään. Jos voittaja ei tee uutta haastetta 5.1.2011 klo 23:59 mennessä, haastevastaus siirtyy toiseksi tulleelle ja niin edelleen, mutta tästä tiedotan sitten uudelle järjestäjälle henkilökohtaisesti.
Avainsanat: ruokahaaste, tyrni
21 vastausta kirjoitukseen “Joulukuun ruokahaaste: tyrni”
1.12.2010 22:11
Onnea voiton johdosta Elina! Tyrni onkin sellainen aines,jota saan täällä ainoastaan kosmeettisissa tuotteissa,joten jään kiinnostuneena seuraamaan,mitä muut siitä saavat aikaiseksi.
1.12.2010 22:22
Onnea voitosta! Meni kerrankin oikeaan osoitteeseen ;) Kiva haaste, ties vaikka osallistuisin pitkästä aikaa.
2.12.2010 11:47
Onnea Elina!
Olet voittosi ansainnut.
3.12.2010 18:59
Toivottavasti tyrni innostaa kokkailemaan :)
9.12.2010 11:14
Keittiökameleontti ilmloittautuu kisaan superherkullisella tyrnikastikkeella!
9.12.2010 11:27
Okriina, jee, ensimmäinen osallistuja! Näyttää herkulliselta, onnea kisaan!
Kiitokset Elina uuden ruoka-aineen (mehun!) äärelle haastamisesta. Tästähän tulikin ihan ihmeen hyvää!
Siis mukana reseptillä:
<a href="<a href="http://www.satokangas.fi/blogi/2010/12/joulukuun-ruokahaaste-tyrni/
”>Paistettu vuohenjuusto tyrnikastikkeella
11.12.2010 6:10
Onnea kisaan Reija!
13.12.2010 9:18
Tyrni on loistava valinta haasteaiheeksi!
Kokit ja Potit osallistuvat haasteeseen tyrnivaahtotäytteisillä toffeecanneloneilla.
Elina, valitettavasti tämä resepti maitotuotteita sisältävänä ei tuo sinun keittiöösi uusia tyrnireseptejä. Ehkäpä kehittelisit tästä vegaaniversion?
13.12.2010 19:15
näyttää mahtavalta! Tuosta saisi varmasti kehiteltyä vegaaniversionkin – erityisesti tuo tyrnivaahto täytyy laittaa kokeiluun :)
Onnea marraskuun voitosta!
Ja kiitos loistavasta blogista ja raaka-ainevalinnasta joulukuun ruokahaasteeseen. Uskaltaudun nyt osallistumaan ensimmäistä kertaa :) Haasteruokani löytyy täältä:
http://evashetki.blogspot.com/2010/12/porkkanasosekeitto-with-tyrnitwist.html
16.12.2010 7:07
Outi, kiitos ja onnea! Keitto kuulostaa superhyvältä.
Hienoa työtä Elina! Sekä blogin uuden ulkoasun, että marraskuun ruokahaasteen kanssa! :) Tyrni onkin haastava raaka-aine – uudet ideat ovat erittäin tervetulleita minullekin..
Oma viritykseni kisailuun on suklainenjälkkäri: tyrni-soijajäätelö & tyrni-sacher.
Luolanainen sanoo:
19.12.2010 16:13
Luolanainen osallistuu haasteeseen supermegaterveellisellä ja erittäin herkullisella raakasuklaatyrnimoussella, jonka resepti löytyy täältä: http://luolanainen.wordpress.com/2010/12/19/joulukuun-ruokahaaste-tyrni/
Hei, osallistun haasteeseen raikkaalla Strömsö Martini -drinkillä http://lempiruoka.blogspot.com/2010/12/stromso-martini.html
22.12.2010 6:03
Äijäruokalassakin tehtiin tyrnikastiketta.
22.12.2010 23:11
Kokeilen osallistumista helpolla ja herkullisella tyrnin ja hunajan liitolla.
http://tsajut.blogspot.com/2010/12/hunajaiset-tyrnit.html
Melukylästä lähdetään joulukuun ruokahaaste-kisaan ihanalla makunystyröitä hellivällä tyrnibruléellä. Eikä yhtään viime tipassa, mitä. ;)
Kulinaarimurulasta osallistutaan kisaan suklaa-tyrnimoussekakulla.
Vegaanikakku tämä ei ole, mutta siitä saanee sellaisen korvaamalla munat, tuorejuuston, kerman ja liivatteen ruokavalioon sopivilla tykötarpeilla.